เรื่องปรัมปราแวร์มัคท์บริสุทธิ์

เรื่องปรัมปราแวร์มัคท์บริสุทธิ์ () หรือ แวร์มัคท์มือสะอาด เป็นแนวคิดปฏิเสธนิยมที่ว่ากองทัพเยอรมันประจำการ (แวร์มัคท์) ไม่ได้มีส่วนเกี่ยวข้องกับฮอโลคอสต์หรืออาชญากรรมสงครามอื่น ๆ ในช่วงสงครามโลกครั้งที่สอง เรื่องปรัมปรานี้ได้รับการส่งเสริมอย่างมากจากนักเขียนและบุคลากรทางทหารชาวเยอรมันตะวันตกหลังสงครามโลกครั้งที่สอง ซึ่งปฏิเสธความรับผิดชอบของกองบัญชาการทหารเยอรมันในการวางแผนและการก่ออาชญากรรมสงครามอย่างสิ้นเชิง แม้แต่ในกรณีที่มีการยอมรับว่ามีอาชญากรรมสงครามและการรณรงค์กำจัดล้างเผ่าพันธุ์ โดยเฉพาะในสหภาพโซเวียต ซึ่งนาซีมองว่าเป็นประชากรที่อยู่ในกลุ่ม "มนุษย์ชั้นต่ำ'" ที่ปกครองโดยผู้สมรู้ร่วมคิด "ชาวยิวบอลเชวิก" ก็ยังถูกกล่าวหาว่าเป็นฝีมือของ "หน่วยทหารพรรค", ชุทซ์ชตัฟเฟิล (SS) แต่ไม่ใช่กองทัพเยอรมันประจำการ

เรื่องปรัมปรานี้เริ่มต้นขึ้นในช่วงสงคราม โดยได้รับการส่งเสริมในโฆษณาชวนเชื่ออย่างเป็นทางการของแวร์มัคท์ และโดยทหารทุกระดับชั้นที่พยายามแสดงภาพลักษณ์ของสถาบันของตนในแง่ดีที่สุดเท่าที่จะเป็นไปได้ เมื่อโอกาสแห่งชัยชนะเลือนหายไป ทหารเหล่านี้จึงเริ่มแสดงตนว่าเป็นเหยื่อ หลังการพ่ายแพ้ของเยอรมนี คำตัดสินของศาลทหารระหว่างประเทศ (ค.ศ. 1945–1946) ถูกบิดเบือนเป็นการยกเว้นความผิดให้แก่แวร์มัคท์ Franz Halder  และผู้นำแวร์มัคท์คนอื่น ๆ ได้ลงนามในบันทึกของนายพลที่มีชื่อว่า "กองทัพเยอรมันตั้งแต่ ค.ศ. 1920 ถึง 1945" ซึ่งได้วางกรอบองค์ประกอบสำคัญของเรื่องปรัมปรา โดยพยายามยกเว้นความผิดจากอาชญากรรมสงครามให้แก่แวร์มัคท์

คำบรรยายนี้ถูกพิสูจน์ว่าเป็นเท็จโดยเอกสารของแวร์มัคท์เอง คือ แม้แวร์มัคท์ปฏิบัติต่อเชลยศึกบริติชและอเมริกันตามกฎการยุทธิ์ (ทำให้ความเชื่อนี้เป็นไปได้ในตะวันตก) แต่แวร์มัคท์ทำให้เป็นทาส ทำให้อดอยาก หรือละเมิดและฆ่าซึ่งพลเรือนและเชลยศึกชาวโปแลนด์ โซเวียตและยูโกสลาเวีย หน่วยแวร์มัคท์ยังมีส่วนในการสังหารหมู่ยิวและชาติพันธุ์อื่นในแนวรบด้านตะวันออก

อ้างอิง

บรรณานุกรม



























ข้อมูลออนไลน์



อ่านเพิ่ม




 Harrisville, David A. (2021). The Virtuous Wehrmacht: Crafting the Myth of the German Soldier on the Eastern Front, 1941–1944. Cornell University Press.









ข้อมูลออนไลน์



แหล่งข้อมูลอื่น
 Video interview with Jeff Rutherford, the author of Combat and Genocide on the Eastern Front: The German Infantry's War, 1941–1944, via C-SPAN
 Uncovered files shed light on Hitler's Wehrmacht, article via Deutsche Welle
 "A Blind Eye and Dirty Hands The Wehrmacht's Crimes" – lecture by the historian Geoffrey P. Megargee, via the Wiener Library for the Study of the Holocaust and Genocide
 The Role of the German Army during the Holocaust: A Brief Summary – lecture by Geoffrey P. Megargee, via the United States Holocaust Memorial Museum
 Killing the 'Clean' Wehrmacht: The Reality of the German Army and the Holocaust by Dr Waitman Beorn – lecture at the Holocaust Exhibition and Learning Centre based at the University of Huddersfield

หมวดหมู่:ผลที่ตามมาหลังสงครามโลกครั้งที่สอง
หมวดหมู่:แวร์มัคท์
หมวดหมู่:ประวัติศาสตร์การทหารของเยอรมนีระหว่างสงครามโลกครั้งที่สอง
หมวดหมู่:อาชญากรรมสงครามโลกครั้งที่สอง